Касцёл Найсвяцейшай Тройцы (Стараельня)

Касцёл Найсвяцейшай Тройцы — колішні каталіцкі храм у в. Стараельня Дзятлаўскага раёна. Гісторыя Парафія створана ў 1450 годзе. Першы касцёл пабудаваны ў 1650 г. канцлерам вялікім літоўскім Львом Сапегам. Наступны касцёл пабудаваны ў 1728—1729 гадах. У 1864 г. парафія скасавана, касцёл перададзены праваслаўным. Паводле адных звестак існаваў да 1939 года, паводле іншых — зачынены ў 1947 годзе, зруйнаваны, вернуты ў 1988 г., праз год адбудаваны і асвечаны ў 1993 годзе. Часткова захавалася мураваная званіца. Архітэктура Храм быў пабудаваны ў традыцыях народнага драўлянага дойлідства: шырокі і працяглы прамавугольны зруб пад двухсхільным гонтавым дахам. Цэнтральная частка галоўнага фасада была вырашана выкладзеным з бутавага каменю рызалітам, завершаным трохвугольным франтонам, над якім стаяла барочная сігнатурка з крыжам. Святары 1934 — Вацлаў Янавіч Пянткоўскі. Зноскі Літаратура Касцёл Найсвяцейшай Тройцы // Каталіцкія храмы Беларусі: Энцыкл. даведнік / А. М. Кулагін; фатограф А. Л. Дыбоўскі. — 2-е выд. — Мн.: БелЭн, 2008. — С. 459. — 488 с. — ISBN 978-985-11-0395-5. Спасылкі На Вікісховішчы ёсць медыяфайлы па тэме Касцёл Найсвяцейшай Тройцы (Стараельня)